钦定古今图书集成/理学汇编/学行典/第238卷 > 许叔微
## 钦定古今图书集成/理学汇编/学行典/第238卷 > 许叔微

按《仪真县志》：“许叔微，字知可。家贫，笃意经史，尤邃于
医。建炎初，兵火后大疫，叔微亲行里巷视疗，所活甚
众。一夕，梦神人语曰：‘汝生平有遗恨乎’？叔微曰：‘遗恨
有三：少失怙，不得致菽水懽，一也；束发受书，望一第
为显扬计，年逾五十而不可得，二也；后嗣未立为不
孝最三也。神人曰：‘上帝以汝阴功，正欲命汝以官，锡
汝以子，父母则不可见’’。”因留语云：“药市收功，陈楼闲
阻。殿上呼胪，唱六得五。”既觉，不审所谓，姑记于牍。绍
兴二年，以第六人登第，继升第五人，在陈祖言楼材
之上。梦中之言，无一弗应。所著有《本事方》等书数十
卷行世。